ai4bharat/Pralekha huggingface dataset:
سائنس اور ٹیکنالوجی کی وزارت
کاربن کے اخراج میں اضافہ سے چنئی میں بہت زیادہ بارش ہونے کا اندیشہ
از جیوتی سنگھ
آب و ہوا کی تبدیلی سے متعلق خطرات کے سبب ہندوستان میں دوسری سب سے زیادہ شرح اموات ہے۔ مستقبل میں بھی اس صورت حال سے، خاص طور پر جو چنئی سمیت ساحلی علاقوں میں رہتے ہیں کے لئے، بہتر ہونے کے زیادہ امکانات نہیں ہیں۔ چنئی کے انڈین انسٹی ٹیوٹ آف ٹیکنالوجی  کے محققین کے ذریعے کیا گیا ایک ماڈلنگ مطالعہ مستقبل میں پریشان کن ماحولیاتی تبدیلی سے متعلق منظرناموں کی طرف اشارہ کرتا ہے۔
محققین کا کہنا ہے کہ کاربن کے اخراج میں یہ اضافہ چنئی علاقے کے لئے بہت زیادہ بارش کے لئے سازگار امکانات کو جنم دے رہا ہے۔ ماڈلنگ مطالعات کے نتائج میں بتایا گیا ہے کہ موجودہ سطحوں کے مقابلے میں مستقبل میں کسی زیادہ بارش والے دن میں چنئی کے لئے ممکنہ بارش میں 17.37 فیصد کا اضافہ ہوسکتا ہے۔ یہ اندازے سال 2075 کے لئے ظاہر کئے گئے ہیں۔ چنئی ہندوستان کے ان شہروں میں سے ایک ہے جہاں فی کس گرین ہاؤس گیس  اخراج اعلیٰ ترین زمرے میں آتا ہے۔
آئی آئی ٹی، مدراس کے لیڈ ریسرچر پروفیسر سی بالاجی نے کہا کہ بڑھی ہوئی شدت اور بارش کے ایسے واقعات سے جغرافیائی پھیلاؤ سے زبردست سیلاب آسکتا ہے، جس کے مستقبل میں زیادہ دنوں تک جاری رہنے کا اندازہ ہے، جس سے خطرہ پیدا ہوسکتا ہے اور مقامی برادریوں کو نقصان پہنچنے کا اندیشہ پیدا ہوسکتا ہے۔ اس ریسرچ میں اس بات پر بھی زور دیا گیا ہے کہ بارش کی مقدار میں ڈرامائی طریقے سے 183.5 فیصد، 233.9 فیصد اور 70.8 فیصد کا اضافہ ہونے کا اندیشہ ہے۔ یہ فیصد 2015 میں چنئی کی بارش کے لئے بالترتیب 2، 3 اور 4 دسمبر کے لئے موجودہ صورت حال کے مقابلے میں مستقبل میں بارش میں یومیہ اضافے کی نمائندگی کرتا ہے۔ مذکورہ بارشوں کے علاوہ انتہائی درجے کی بارش والے علاقے کی جغرافیائی سرحد کے بدتر ہوجانے کا اندیشہ ہے، کیونکہ بارش ہونے کی مدت طویل ہوجائے گی۔ جنوبی ہند کی ریاستوں میں بھاری بارش ہونے کے واقعات بڑھ رہے ہیں، جس سے وہاں خوفناک سیلاب آنے لگا ہے۔
یہ مطالعہ محض ایک واقعہ پر غور کرتا ہے لہٰذا اس کے نتائج زیادہ بارش اور سیلاب آنے کی جانب اشارہ کرتے ہیں۔ ڈاکٹر بالاجی نے کہا کہ ’’بہتر نتائج تک پہنچنے کے لئے ماقبل مانسون اور مابعد مانسون جیسے مختلف موسموں کے دوران متعدد معاملات کا مطالعہ کئے جانے کی ضرورت ہے، تاکہ سبھی حصص داروں کے لئے ماحولیاتی تبدیلی سے انتہائی شدید بارش کے واقعات کا سائنسی طریقے سے قابل اعتبار مقداری صورت حال  دستیاب کرایا جاسکے۔‘‘ موسمیات کے علاوہ سمندر بھی ان انتہائی شدید نوعیت کی بارش کے واقعات میں ایک اہم کردار نبھاتا ہے۔ ان اجتماعی عوامل کے مطالعہ سے اور زیادہ درست نتائج برآمد ہوں گے۔
یہ ریسرچ ایس پی ایل آئی سی ای – ماحولیاتی تبدیلی پروگرام کے تحت حکومت ہند کے سائنس و ٹیکنالوجی محکمہ کے ذریعے امداد یافتہ ’ساحلی بنیادی ڈھانچہ اور ایڈاپٹیشن اسٹریٹجی پر ماحولیاتی تبدیلی کے اثرات‘ پروجیکٹ کے ایک حصے کے طور پر کیا گیا ہے۔ مطالعہ کے اندازوں کے لئے ویدر ریسرچ اینڈ فورکاسٹنگ  ماڈل کا استعمال کیا گیا۔
ڈاکٹر پی جیوتش کمار اور ڈاکٹر پی وی کرن وہ دیگر ریسرچر  ہیں جو اس مطالعہ سے وابستہ تھے۔ ریسرچ کے نتائج ’کرنٹ سائنس‘ میں شائع کئے جاچکے ہیں۔
وزارتِ تعلیم
مرکزی یونیورسٹیوں میں یو جی اور پی جی کورسوں کے لیے مشترکہ امتحان
نئی دہلی: 04 اپریل 2022:
قومی تعلیمی پالیسی 2020 کی پیروی میں طلبہ، یونیورسٹیوں اور پورے تعلیمی نظام پر بوجھ کم کرنے کے لیے تعلیمی سال 2022-23 سے مرکزی یونیورسٹیوں میں داخلے کے لیے مشترکہ داخلہ امتحان کا انعقاد کرنے کا فیصلہ کیا گیا ہے۔ انڈر گریجویٹ پروگرام کے لیے کامن یونیورسٹی انٹرنس ٹیسٹ  ایک ہی سطح پر مختلف بورڈوں کے طلبہ کا امتحان لیتا ہے جس سے انہیں مساوی موقع مل سکے گا۔ طلبہ اپنی پسند کے مطابق ایک سے زیادہ یونیورسٹیوں میں درخواست فارم کے ساتھ درخواست دے سکتے ہیں جس سے مالی بوجھ کم ہوتا ہے اور رسائی میں اضافہ ہوتا ہے۔ وہ داخلے کے لیے سینکڑوں امتحانی مراکز میں 13 زبانوں میں امتحان میں شرکت کرسکتے ہیں۔ انڈر گریجویٹ سطح کا نصاب بارہویں جماعت کی سطح پر مضمون کی سمجھ پر مبنی ہے، قطع نظر اس کے کہ وہ سی بی ایس ای جیسے کسی بھی بورڈ سے وابستہ کیوں نہ ہو، اس سے کم سماجی و اقتصادی پس منظر کے طلبہ کے لیے مطلوبہ تبدیلی آتی ہے۔ سی ای یو ٹی کا تعلق صرف انڈر گریجویٹ  اور پوسٹ گریجویٹ  پروگراموں سے ہے۔
یہ معلومات وزیر مملکت برائے تعلیم ڈاکٹر سبھاس سرکار نے آج لوک سبھا میں ایک تحریری جواب میں دی ہیں۔
سائنس اور ٹیکنالوجی کی وزارت
سی ای این ایس نے پانی سے کم لاگت والی عمل انگیزی کےذریعہ ہائیڈروجن بنانے کا طریقہ نکالا
ہائیڈروجن کو صاف ستھری اورپائیدار توانائی کا مستقبل مانا جاتا ہے یہ پانی سے پیدا کی جاسکتی ہے
بغیر کاربن فوٹ پرنٹنگ کے بجلی جنریٹ کرکے پانی بھی پیدا کرسکتا ہے
نئی دہلی،5 جون 2020/دا سینٹر فار نینو اینڈ سافٹ میٹر سائنسز  کے سائنسدانوں، سائنس اور ٹکنالوجی محکمے  کے ایک خود مختار ادارے نے، ایک عمل انگیز، یا کیٹالسٹ کے طور پر مولبڈنم کا استعمال کرکے پانی سے ہائیڈرو جن پیدا کرنے کے لئے کم لاگت والا اہل اور ماہر طریقہ تلاش کرلیاہے۔
سائنسدانوں نے دکھایا ہے کہ آب و ہوا میں ہائیڈرو جن مولبڈنیم ڈائی آکسائیڈ  نینو میٹکس ، ایفیشی اینٹ کیٹالسٹ کے طور پر کام کرسکتے ہیں تاکہ پانی کی تقسیم یا اسے توڑ نے میں بڑی صلاحیت کے ساتھ بجلی /توانائی کی کھپت یا ان پٹ کو کم کیا جاسکے۔ پانی کی الیکٹرولائٹک تقسیم ہائیڈرو جن پیدا کرنے کا ایک امید افزا طریقہ ہے۔ لیکن اس کے لئے توانائی/بجلی کے ان پٹ کی ضرورت ہوتی ہے جسے کیٹالسٹ کی موجودگی میں نیچے لایا جاسکتا ہے۔ یا کم کیا جاسکتاہے۔
مولبڈینم ڈائی آکسائڈ میں موجودہ کام کررہے کیٹالسٹ پی ٹی کو تبدیل کرنے کی صلاحیت ہے جو مہنگا ہے اور وسائل کی شکل میں محدود ہے۔ ایم او 0 2 ایک کنڈکٹنگ دھات آکسائڈ ہے جو ہائیڈرو جن کے ارتقا کے لئے اچھی صلاحیت اور پائیداری کے ساتھ کم لاگت والے کیٹالسٹ میں سے ایک ہے۔
تحقیق کار الیکٹروکیمیل سیلز میں کیٹالسٹ کی شکل میں راست استعمال کے لئے سیدھے ٹن آکسائڈ سبسریٹ پر ایم او 02 کو فروغ دینے کے اہل تھے۔ او ر وہ کسی بھی آگے کے الیکٹروڈفیبریکش عمل کی ضرورت کو نظر انداز کرتے تھے، یہ پانی کے میڈیم میں سستے پیش رو سے اعلی پاؤڈر کی شکل میں اعلی یا بہت اچھی پائیداوار حاصل کرسکتا ہے، ان کی یہ ریسر چ یوروپ کے ایک سائنٹفک کیمسٹری رسالے میں بھی شائع ہوئی ہے۔
ڈاکٹر نینا ایس چون اور سی ای این کے اس کے ساتھی ٹن آکسائڈ گلاس پر دھات Mo02نینو اسٹرکچر کی نمو کرنے میں اہل ہیں اور دکھایا ہے موجودہ اعلی کثافت  حاصل کرنے کے لئے تیزابی میڈیم ضروری وولٹیج کے ساتھ پلٹینیم کے قریب ہیں۔ کیٹالسٹ کو پاؤڈر کی شکل میں بھی اچھی طرح ترکیب دے کر مرکب کیا جاسکتا ہے ،۔ پانی میں امونیم مولبڈیٹ اور سائنٹرک ایسڈ جیسے سستے ری ایجنٹس سے اعلی پیداوار حاصل کی جاسکتی ہے۔
اس سامان یا مواد پر کام کرنے والے ایک ریسرچ اسکالر جناب ایلیکس کا کہنا ہے کہ یہ دھات آکسائیڈ نینو میٹوریم پلیٹینم جیسے بیش قیمت نوبل دھات کیٹالیسٹ کا ایک سستامتبادل ہے۔ جو فی الحال آبی الیکٹرولیس کے لئے صنعتوں میں کام آتا ہے۔ یہ کیٹالسٹ بے حد پائیدار ہے جو پانی سے ہائیڈرو جن نکالنے یا اس کے ارتقا طویل مدتی ردعمل کو برداشت کرسکتا ہے۔ اس کیٹالسٹ کے استعمال سے ہائیڈروجن میں بجلی توانائی کا تقریباً 80 فی صد اہل کنورژن حاصل کیا جاسکتا ہے۔
ہائیڈرو رجن کو صاف ستھری اور پائیدار توانائی کا مستقبل مانا جاتاہے کیونکہ یہ پانی سے پیدا ہوسکتی ہے اور بغیر کاربن فٹ پرنٹ کے توانائی /بجلی پیدا کرنے کے ساتھ ساتھ پانی بھی پیدا کرتی ہے۔ ہائیڈرو جن کا استعمال سیدھے قدرتی گیس کی طرح یابجلی پیدا کرنے کے لئے ایندھن سیلز کے ان پٹ کے طو رپر کیاجاسکتا ہے۔ یہ صاف ستھرے ماحول اور حیاتیاتی ایندھن کے متبادل کے طور پر مستقبل کی توانائی کا وسیلہ بن سکتا ہے اور اس کو پیدا کرنے کے لئے کم لاگت والے کیٹالسٹ کی ضرورت کو اجاگر کرتا ہے۔
۔ اور ڈاکٹر گیتھا جی نائر  سے رابطہ کرسکتے ہیں۔
ریلوے کی وزارت
حادثات کی روک تھام کے لیے ٹرینوں میں ’کوَچ‘ سسٹم
انڈین ریلوے کی جانب سے حفاظت کو سب سے زیادہ ترجیح دی جاتی ہے اور ٹرین حادثات کو روکنے کے لیے دیسی سازوسامان کی ترقی سمیت تمام ممکنہ اقدامات مسلسل کیے جا رہے ہیں۔ انڈین ریلوے نے مقامی طور پر ایک خودکار ٹرین پروٹیکشن سسٹم تیار کیا ہے جسے ’کوَچ‘  کا نام دیا گیا ہے، تاکہ انسانی غلطی، سگنل سے گزرنے اور تیز رفتاری کےباعث ہونے والے حادثات کو روکا جا سکے۔
عمل درآمد میں شامل پیچیدگیوں کو مدنظر رکھتے ہوئے، جن کے لیے تمام رولنگ اسٹاک، وے سائیڈ اسٹیشنوں اور ٹریک کا 'کوچ' سے لیس ہونا ضروری ہے، 'کوچ' کو مرحلہ وار نافذ کرنے کا فیصلہ کیا گیا ہے۔ اب تک، 'کوچ' کو 77 انجنوں کے ساتھ جنوب مرکزی ریلوےکے 1,455 کلومیٹر ٹریک کے لیے تعینات کیا گیا ہے۔ فی الحال، دہلی-ممبئی اور دہلی-ہاؤڑہ کوریڈور  پر 'کوچ' کام جاری ہے۔
'کوچ' کے دیگر فوائد میں ٹرن آؤٹ کے قریب پہنچنے پر خودکار بریک لگا کر ٹرینوں کی رفتار کو کنٹرول کرنا، ٹیکسی میں سگنل کے پہلوؤں کو اعادہ ، جو زیادہ رفتار اور دھند والے موسم کے لیے مفید ہے، اور اس میں لیول کراسنگ گیٹس پر آٹو سیٹی بجانا شامل ہیں۔
فی الحال انڈین ریلوے میں مرحلہ وار ’کوچ‘ کو لاگو کیا جا رہا ہے۔ مزید یہ کہ 'کوچ' میں مستقبل میں برآمدی صلاحیت موجود ہے۔
یہ اطلاع ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U No. : 14311
(Visitor Counter : 97
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 216.17 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.07 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 46,748 ہے
گذشتہ 24 گھنٹوں میں 6298 نئے معاملات سامنے آئے
شفایابی کی شرح فی الحال 98.71 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.70 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 216.17کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.07 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10414755
|
|
دوسری خوراک
|
|
10112811
|
|
احتیاطی خوراک
|
|
6916540
|
|
صف اول کے کارکنان
|
|
پہلی خوراک
|
|
18435914
|
|
دوسری خوراک
|
|
17709147
|
|
احتیاطی خوراک
|
|
13458731
|
|
12 سے 14 سال کی عمر کا گروپ
|
|
پہلی خوراک
|
|
40762662
|
|
دوسری خوراک
|
|
31147130
|
|
15 سے 18 برس کی عمر کے گروپ کے افراد
|
|
پہلی خوراک
|
|
61848557
|
|
دوسری خوراک
|
|
52789873
|
|
18سے44برس کی عمرکےگروپ کےافراد
|
|
پہلی خوراک
|
|
561020823
|
|
دوسری خوراک
|
|
514784961
|
|
احتیاطی خوراک
|
|
82630704
|
|
45 سے 59 برس کی عمر کے گروپ کے افراد
|
|
پہلی خوراک
|
|
203983084
|
|
دوسری خوراک
|
|
196722401
|
|
احتیاطی خوراک
|
|
43563390
|
|
60 سال سے زیادہ عمرکےافراد
|
|
پہلی خوراک
|
|
127636710
|
|
دوسری خوراک
|
|
122983279
|
|
احتیاطی خوراک
|
|
44856548
|
|
احتیاطی خوراک
|
|
19,14,25,913
|
|
کل تعداد
|
|
2,16,17,78,020
ہندوستان میں زیرعلاج مریضوں کی تعداد آج 46748 ہوگئی جو ملک کے مجموعی پازیٹو معاملات کا 0.1 فیصد ہے۔
نتیجے کے طور پر ،اس وقت ہندوستان میں شفایابیوں کی شرح 98.71 فیصد ہے۔گزشتہ 24 گھنٹوں کے دوران 5916 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,47,756 ہے۔
گزشتہ 24 گھنٹوں کے دوران 6,298 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,33,964 ٹیسٹ انجام دیئے گئے۔ ہندوستان میں اس وقت تک مجموعی طور پر 89.09 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.70 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.89 فیصد درج کی گئی ہے۔
سٹرک ٹرانسپورٹ اور شاہراہوں کی وزارت
امرتسر ۔ جام نگر گرین فیلڈ کوریڈور کی تکمیل ستمبر 2023 تک
روڈ ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ این ایچ اے آئی کے ذریعہ فروغ دیئے جانے والے اہم ترین گرین فیلڈ کوریڈور میں سے ایک۔ امرتسر ۔ جام نگر گرین فیلڈ کوریڈور مکمل طور سے تعمیر کے مرحلے میں ہے۔ انھوں نے کہا کہ پورا کوریڈور ستمبر 2023 تک مکمل ہونے کی امید ہے۔ کئی ٹوئیٹ پیغامات میں جناب گڈکری نے اطلاع دی کہ بیکانیر سے جودھ پور تک 277 کلو میٹر طویل سیکشن اس سال کے اخیر تک مکمل کئے جانے اور عوام کے لئے اسے کھولنے کا نشانہ رکھا گیا ہے۔
وزیر موصوف نے کہا کہ 1224 کلو میٹر طویل امرتسر۔ بھٹنڈہ۔ جام نگر کوریڈور 26000 کروڑ روپے کی مجموعی لاگت سے تیار کیا جارہا ہے اور یہ اقتصادی شہروں۔ امرتسر، بھٹنڈہ ،سنگریا، بیکانیر، سنچور، سماکھیالی اور جام نگر کو آپس میں جوڑے گا۔ یہ شہر چار ریاستوں پنجاب، ہریانہ، راجستھان اور گجرات پر محیط ہیں۔ انھوں نے کہا کہ وزیر اعظم نریندر مودی کی قیادت میں گرین فیلڈ کوریڈوروں کی تعمیر کے ساتھ ہم ملک میں بنیادی ڈھانچے کی ترقی کے عہد کے پابند ہیں۔
جناب گڈکری نے کہا کہ یہ کوریڈور ملک کے شمالی ہند کے صنعتی اور زرعی مراکز کو مغربی شہر کی اہم بندرگاہوں مثلا جام نگر اور کانڈلا سے جوڑے گا۔ اس سے بدّی ، بھٹنڈہ اور لدھیانہ کی صنعتی بیلٹ کو جوڑ کر اور جموں وکشمیر ریاست کو دہلی۔ امرتسر ۔کٹرہ ایکسپریس وے کے ذریعہ جوڑ کر صنعتی انقلاب لانے میں مدد ملے گی۔ وزیر موصوف نے کہا کہ ٹرانس راجستھان کوریڈور سے وقت اور ایندھن میں بچت ہوگی اور مقابلہ جاتی عالمی برآمداتی منڈی میں اہم مقام حاصل ہوسکے گا۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ بایو ٹکنالوجی کے محکمے نے بایو ٹیک –کسان کے 51 مرکزوں کے لئے فنڈ فراہم کئے ہیں جو کسانوں کو بہترین سائنسدانو ں اور اداروں سے جوڑتے ہیں
وزیر موصوف نے کہا کہ پروگرام کا مقصد سائنسی اقدامات اور کھیتی کے بہترین طریقہ کار کے ذریعہ بہتر زرعی پیداوار کی خاطر چھوٹے اور محروم کسانوں کے ساتھ کام کرنا ہے
پروگرا م میں کسانو ں کی زرعی پیداوار اور آمدنی میں اضافہ کرکے چار لاکھ سے زیادہ کسانوں کو فائدہ پہنچایا ہے اور دیہی علاقوںمیں 200 صنعت کار بنائے ہیں
سائنس اور ٹکنالوجی ،زمینی سائنس کے مرکزی وزیر مملکت ، وزیراعظم کے دفتر ،عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا ہے کہ بایوٹکنالوجی کے محکمے نے 51 بایو ٹیک –کسان مراکز کو فنڈ فراہم کئے ہیں جس میں سے 44 کام کررہے ہیں۔ یہ مراکز ملک کے 15زرعی –آب ہوا کے زون میں واقع ہیں اور 169 اضلاع میں سرگرمیاں انجام دے رہے ہیں۔
لوک سبھا میں ایک سوال کا تحریری جواب دیتے ہوئے ڈاکٹر جتیندر سنگھ نے کہا کہ بایوٹکنالوجی کا محکمہ  ‘‘ بایوٹیک –کرشی انوویشن سائنس ایپلی کیشن نیٹ ورک  نامی کسانوں پر مرکوز ایک مشن پروگرام کو نافذکررہا ہے ۔ یہ پروگرام بھارتی کسانوں کو بہترین سائنسدانوں اور اداروں سے جوڑتا ہے۔
وزیر موصوف نے کہا کہ پروگرام کا مقصد سائنسی اقدامات اور بہترین کھیتی کے طریقہ کار کو استعمال کرتے ہوئے بہتر زرعی پیداوار کے لئے چھوٹے اور محروم کسانوں کے ساتھ کام کرنا ہے۔ پروگرام کی اہم سرگرمیوں میں مقامی کسانوں کے مسائل کو سمجھنا ،دستیاب ٹکنالوجی کی سفارش کرنا ، پروگرام سے متعلق مظاہرے کرنا ، سائنسدانوں –کسانوں کی بات چیت کا ایک مضبوط پلیٹ فارم تیار کرنا ،کسانوں کے لئے تربیتی پروگرام اور سائنسدانوں کے لئے بہتری کے پروگرام منعقد کرنا ، منتخب کسانوں اور خواتین کسانوں کو موضوعاتی فیلو شپ فراہم کرنا شامل ہیں۔
اس پروگرام کے مطلوبہ فوائد میں تکنیکی اقدامات کے ذریعہ کسانوں کی آمدنی میں اضافہ کرنا اور دیہی علاقوں میں بایو پر مبنی انٹر پرائز قائم کرنا شامل ہے ۔ پروگرام سے چار لاکھ سے کسانوں کی  آمدنی میں اضافے کے ساتھ فائدہ پہنچا ہے۔ یہ پروگرام دیہی علاقوںمیں 200 اینٹر پرینیور تیار کرنے میں بھی کامیاب ہوا ہے ۔ محکمے نے اب تک اس پروگرام کے لئے 9554.146 لاکھ روپے کی امداد فراہم کی ہے۔
اس کےعلاوہ حکومت ہند کی وزارتیں / محکمے ملک میں سائنس لیباریٹریوں اور کسانوں کے درمیان براہ راست ضابطے قائم کرنے کے لئے مختلف پروگرام نافدکررہی ہیں۔ زرعی تحقیق اور تعلیم کا محکمہ  / زرعی تحقیق کی بھارتی کونسل  731کرشی وگیان کیندروں  کو تعاون کررہی ہیں اور میرا گاؤں میرا گورو  ، درج فہرست ذاتوں کا ذیلی منصوبہ  اور کسان فرسٹ جیسے پروگراموں کو نافذ کررہی ہے ۔ سائنسی اور صنعتی تحقیق کی کونسل  کی لیباریٹریاں سی آئی ایم اے پی لکھنؤ کا نیشنل بوٹینیکل ریسرچ انسٹی ٹیوٹ  کسانوں کو تربیتی پروگراموں اور زراعت ،سائنس اور ٹکنالوجی کے مختلف پہلوؤں پر ہنر مندی کے فروغ کے پروگراموں کے ذریعہ کسانوں کو تکنیکی امداد اور مشورے فراہم کررہے ہیں۔ بایوٹیک –کسان کے علاوہ محکمہ کسانوں کو اپنے سماجی پروگرام کے ذریعہ بھی مددفراہم کررہا ہے۔
صدر جمہوریہ کا سکریٹریٹ
صدر جمہوریہ ہند نے آندھرا پردیش میں آندھرا پردیش حکومت کی طرف سے منعقدہ شہری استقبالیہ میں شرکت کی
صدر جمہوریہ ہند محترمہ دروپدی مرمو نے آج  کو وجئے واڑہ میں حکومت آندھرا پردیش کی طرف سے اپنے اعزاز میں دیے گئے شہری استقبالیہ میں شرکت کی۔
اس موقع پر اظہار خیال کرتے ہوئے صدر جمہوریہ نے، ہندوستان کے صدر کے طور پر،ریاست کے اپنے پہلے دورے کے دوران گرمجوشی سے مہمان نوازی کے لیے،آندھرا پردیش کی حکومت اور عوام کاشکریہ ادا کیا۔
صدر جمہوریہ نے کہا کہ آندھرا کی سرزمین کو گوداوری، کرشنا، پنار، ومسادھرا اور ناگاولی جیسے دریاؤں سے نوازا گیا ہے۔ ان دریاؤں نے آندھرا پردیش کی بھرپور روایات کو بھی جلا بخشی ہے۔ انہوں نے تمام شہریوں پر زور دیا کہ وہ ان دریاؤں کی صفائی اور تحفظ کے لیے ہمیشہ چوکنا رہیں۔ انہوں نے کہا کہ ’ناگارجن ساگر پروجیکٹ‘ کی ترقی، جسے عظیم بدھ فلاسفر ناگارجن کے نام سے منسوب کیا گیا ہے، ترقی کو وراثت سے جوڑنے کی ایک اچھی مثال ہے۔
صدر جمہوریہ نے کہا کہ آندھرا پردیش خواتین کے تئیں حساسیت کے لحاظ سے مثالی ریاستوں میں سے ایک ہے۔ انہوں نے شاعرہ مولا کو یاد کیا جنہوں نے شاندار مہاکاوی ’مولا-رامائن‘ تحریر کی تھی۔ انہوں نے درگا بائی دیشمکھ کو یاد کیا جنہوں نے خواتین کی ترقی اور آزادی کی جدوجہد میں ان کی شرکت کے لیے بہت سی کوششیں کیں۔ انہوں نے آندھرا پردیش کی بہو سروجنی نائیڈو کو بھی یاد کیا۔
انہوں نے کہا کہ سروجنی نائیڈو نے مہاتما گاندھی کے ’نمک ستیہ گرہ‘ میں اہم کردار ادا کیا ہے اور وہ آزاد ہندوستان میں کسی بھی ریاست کی پہلی خاتون گورنر تھیں۔ صدر جمہوریہ نے کہا کہ جب انہیں جھارکھنڈ کی گورنر کی ذمہ داری سونپی گئی تو انہوں نے ہمیشہ اس بات کو ذہن میں رکھا کہ سروجنی نائیڈو جیسی عظیم خواتین کے پیش کردہ آدرشوں کے مطابق لوگوں کی خدمت میں مصروف رہنا ہی ان کی خدمت کا صحیح طریقہ ہے۔
صدر جمہوریہ نے کہا کہ ہندوستان کے لوگ ہمارے ملک کی آزادی کی جدوجہد میں آندھرا پردیش کے لوگوں کی فعال شرکت کو یاد کرتے ہیں۔ اس سال ہم الوری سیتارام راجو کی 125ویں یوم پیدائش منا رہے ہیں۔ ہماری نوجوان نسل کو الوری سیتارام راجو اور بھگوان برسا منڈا جیسی شخصیات کی حصہ رسدی سے بخوبی واقف ہونا چاہیے جنہوں نے چھوٹی عمر میں ہی مادر ہند کے لیے اپنی جانیں قربان کر دیں۔ انہیں یہ جان کر خوشی ہوئی کہ ’الوری سیتارام راجو میموریل ٹرائبل فریڈم فائٹرز میوزیم‘ تعمیر کیا جا رہا ہے۔
صدر جمہوریہ نے کہا کہ آندھرا پردیش نے ہندوستان میں جدید سائنس اور ٹیکنالوجی کی ترقی میں قائدانہ کردار ادا کیا ہے۔ انہوں نے فارمیسی اور بائیو کیمسٹری کے شعبے میں ڈاکٹر یلپ رگڈا سباّراؤ کے تعاون کو یاد کیا۔ انہوں نے کہا کہ ڈاکٹر سباراؤ کی تحقیق نے بہت سی دواؤں کی تیاری کو ممکن بنایا ہے۔
صدر جمہوریہ نے کہا کہ اسرو کا سری ہری کوٹا رینج، خلائی سائنس میں نئی مثالیں قائم کر رہا ہے۔ سائنس اور ٹیکنالوجی بالخصوص انفارمیشن ٹکنالوجی کے میدان میں آندھرا پردیش کے لوگوں نے پوری دنیا میں ہندوستان کی ساکھ کو مستحکم کیا ہے۔
صدر جمہوریہ نے اس خواہش کااظہارکیاکہ آندھرا پردیش کے باصلاحیت اور اہل لوگوں کے تعاون سے اس ریاست کی ترقی کا سفر آگے بڑھے گا۔ انہوں نے اس اعتماد کا اظہار کیا کہ آندھرا پردیش کے لوگ ہندوستان کی ترقی میں غیر معمولی حصہ رسدی جاری رکھیں گے۔
صدر کی تقریر دیکھنے کے لیے یہاں کلک کریں-
امور صارفین، خوراک اور عوامی تقسیم کی وزارت
کوئی بھی ہوٹل یا ریستوراں کھانے کے بل میں سروس چارج کو خود بخود نہیں جوڑ سکتا اور نہ یہ بل کا پہلے سے حصہ ہو سکتا ہے:صارفین کے امور کی وزارت
صارفین کے مفادات کے تحفظ کی مرکزی اتھارٹی  نے ہوٹلوں اور ریستوراں میں سروس چارج لگانے سے متعلق غلط کاروباری طریقوں اور صارفین کے حقوق کی خلاف ورزی کی روک تھام کے لئے رہنما خطوط جاری کئے
سروس چارج کئے جانے کے خلاف صارفین اپنی شکایت نیشنل کنزیومر ہیلپ لائن  پر درج کر اسکتے ہیں
شکایات کو مؤثر ڈھنگ سے اور بہتری سے نمٹائے جانے کے لئے صارفین اپنی شکایت ای داخل پورٹل کے ذریعے بھی درج کر اسکتے ہیں
صارفین کے مفادات کے تحفظ کی مرکزی اتھارٹی  نے ہوٹلوں اور ریستوراں میں سروس چارج کی خلاف ورزی کی روک تھام کے لئے گائڈ لائن جاری کی ہے۔
سی سی پی اے کی جاری کردہ گائڈ لائن میں واضح کیا گیا ہے کہ ہوٹل اور ریستوراں کھانے کے بل میں سروس چارج کو ازخود شامل نہں کر سکتے اور نہ ہی یہ بل کا پہلے ہی سے حصہ ہو سکتے ہیں۔ کسی بھی دیگر نام سے سروس چارج کو بل میں شامل نہیں کیا جا سکتا۔ کوئی بھی ہوٹل یا ریستوراں صارفین کو سروس چارج ادا کرنے پر مجبور نہیں کر سکتا اور اسے صارفین کو واضح طور پر بتانا ہوگا کہ سروس چارج اختیاری ہے اور صارف کی مرضی پر منحصر ہے کہ وہ اسے ادا کرنا چاہتا ہے یا نہیں۔ سروس چارج پر زور دیتے ہوئے کسی بھی صارف کو داخلے سے روکا نہیں جا سکتا ہے۔ سروس چارج کو بل میں شامل کرکے اور مجموعی رقم پر جی ایس ٹی لگا کر صارف سے وصول نہیں کیا جا سکتا۔ رہنما خطوط کی تفصیل لنک پر کلک کر کے دیکھی جا سکتی ہے۔
اگر کسی صارف کو یہ احساس ہوتا ہے کہ کوئی بھی ہوٹل یا ریستوراں گائڈ لائن کی خلاف ورزی کرتے ہوئے سروس چارج شامل کر رہا ہے، تو صارف متعلقہ ہوٹل یا ریستوراں سے درخواست کر سکتا ہے کہ بل کی رقم سے سروس چارج کو ہٹا یا جائے۔ اس کے علاوہ صارف نیشنل کنزیومر ہیلپ لائن پر اپنی شکایت درج کر ا سکتا ہے۔ اس کے لئے 1915 پر کال کر کے یا این سی ایچ کی موبائل ایپ پر شکایت درج کر سکتے ہیں۔
صارفین غلط کاروباری طور طریقوں کے خلاف اپنی شکایت کنزیومر کمیشن میں بھی رجسٹرڈ کر ا سکتے ہیں۔ الیکٹرونک طریقے سے اپنی شکایت ای داخل پورٹل پر بھی کرائی جا سکتی ہے۔ http://www.e-daakhil.nic.in صارف اپنی شکایت ضلع کلکٹر کو بھی بھیج سکتا ہے۔ سی سی پی اے کو اس کے ای میل com-ccpa[at]nic[dot]inپر بھی بھیجا جا سکتا ہے۔
نیشنل کنزیومر ہیلپ لائن  پر بڑی تعداد میں صارفین سروس چارج لاگو کئے جانے کے خلاف شکایات درج کراتے ہیں، جبکہ یہ چارج اختیاری اور صارف کی مرضی پر منحصر ہے۔
سروس چارج لگائے جانے کے بارے میں متعدد معاملوں کا کنزیومر کمیشن نے صارفین کے حق میں فیصلہ دیا ہے اور ان طریقوں کو غلط اور صارفین کے مفادات کے خلاف قرار دیا ہے۔
وزیراعظم کا دفتر
وزیر اعظم کا ممتاز آیورویدک معالج ڈاکٹر پی کے واریر کے انتقال پر اظہارِتعزیت
وزیر اعظم جناب نریندر مودی نے ممتاز آیورویدک معالج ڈاکٹر پی کے واریر کے انتقال پر گہرے رنج و غم کا اظہار کیا ہے۔
ایک ٹویٹ میں وزیر اعظم نے کہا "ڈاکٹر پی کے واریر کے انتقال سے رنجیدہ ہوں۔ آیوروید کو مقبول بنانے میں ان کی خدمات کو ہمیشہیاد رکھا جائے گا۔ ان کے اہل خانہ اور دوستوں سے اظہارِ تعزیت۔ اوم شانتی۔"
وزارت ماہی پروری، مویشی پروری و ڈیری
بھارتی حکومت نےماہی گیروں کو بائیو میٹرک شناختی کارڈز اور کیو آر کوڈڈ پی وی سی آدھار کارڈ جاری کئے ہیں تاکہ انہیں بھارتی حکومت کی مختلف اسکیموں کے تحت مالی اور تکنیکی مدد حاصل کرنے کے ساتھ ساتھ ساحلی سیکورٹی ایجنسیوں کے ذریعہ سمندر میں ماہی گیروں کی شناخت کی سہولت فراہم کی جاسکے
اب تک 19,16,781 ماہی گیروں کو بائیو میٹرک شناختی کارڈز جاری کیے جاچکے ہیں جبکہ12,40,869 ماہی گیروں کوکیو آر کوڈڈ پی وی سی آدھار کارڈ جاری کیے گئے ہیں
ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج راجیہ سبھا میں ایک تحریری جواب میں بتایا حکومت ہند کی مرکزی سیکٹرکی اسکیم کے تحت ساحلی ماہی گیروں کو بائیو میٹرک شناختی کارڈ جاری کرنے کے علاوہ، ماہی گیروں کوکیو آر کوڈڈ پی وی سی آدھار کارڈ بھی جاری کیے جاتے ہیں تاکہ انہیں بھارتی حکومت کی مختلف اسکیموں کے تحت مالی اور تکنیکی مدد حاصل ہوسکے۔جہاں تک ساحلی سیکورٹی ایجنسیوں کی جانب سے سمندر میں ماہی گیروں کی شناخت کا معاملہ ہے۔ اب تک 19,16,781 ماہی گیروں کو بائیو میٹرک شناختی کارڈ جاری کیے گئے ہیں جبکہ بھارتی حکومت کی طرف سے 12,40,869 ماہی گیروں کوکیو آر کوڈڈ پی وی سی آدھار کارڈ جاری کیے گئے ہیں۔
کامرس اور صنعت کی وزارتہ
بھارت-یورپی یونین تجارت اور ٹکنالوجی کونسل کے پہلے وزارتی اجلاس میں ورکنگ گروپ 1 اور 2 کے لیے اسٹیک ہولڈرز کی تقریب
بھارت یورپی یونین ٹریڈ اینڈ ٹکنالوجی کونسل  کے پہلے وزارتی اجلاس کے ایک حصے کے طور پر ورکنگ گروپ 1 اور 2 کے لیے اسٹیک ہولڈرز تقریب کی مشترکہ صدارت مرکزی وزیر برائے کامرس اینڈ انڈسٹری، ٹیکسٹائل، کنزیومر افیئرز، فوڈ اینڈ پبلک ڈسٹری بیوشن جناب پیوش گوئل نے کی، جس میں وزیر خارجہ ڈاکٹر ایس جئے شنکر اور جناب راجیو چندر شیکھر بھی شریک چیئرمین ہیں۔ بھارت کی طرف سے الیکٹرانکس اور انفارمیشن ٹکنالوجی  کے مرکزی وزیر مملکت اور یورپی کمیشن کی ایگزیکٹو نائب صدر محترمہ مارگریٹ ویسٹاگر اور یورپی کمشنر جناب ہیری بریٹن یورپی یونین کی طرف سے موجود تھے۔
اس تقریب میں بھارت اور یورپی یونین دونوں کے مختلف کاروباری شعبوں سے تعلق رکھنے والے 18 اسٹیک ہولڈرز نے شرکت کی اور اپنے خیالات اور تجاویز پیش کیں۔ بھارت کی طرف سے پانچ اسٹیک ہولڈرز تھے جنھوں نے ڈیجیٹل اور ٹکنالوجی کے شعبے  کی نمائندگی کی جبکہ تین نے کلین اینڈ گرین انرجی ٹیکنالوجیز  کی نمائندگی کی۔
تبادلہ خیال میں ڈیجیٹل ٹیکنالوجیز، جدت طرازی اور رکاوٹوں سے متعلق امور شامل تھے جن میں سرحد پار تاجروں کی ادائیگیوں کے لیے باہمی تعاون؛ دوبارہ گلوبلائزیشن؛ بھارت اور یورپی یونین کے درمیان ڈیجیٹل تجارت اور سرمایہ کاری کو بڑھانے کے لیے ہم آہنگ معیارات، قواعد و ضوابط اور پالیسیوں کو قابل بنانے ، پیمانے پر ڈیجیٹل تبدیلی، ٹیلنٹ کو پھر سے باہنر اور بہتر بنانے کی ضرورت ؛ نئی اختراعات اور ٹکنالوجیوں کو قابل بنانے والے سرٹیفکیٹ؛ سبز ہائیڈروجن کی پیداوار؛ بیٹری سسٹم اور ری سائیکلنگ؛ بہتر رسائی کے لیے چارجنگ سسٹم کو بڑھانا؛ فضلہ اور پانی کا انتظام، وغیرہ شامل ہیں۔
جناب پیوش گوئل نے اپنے خطاب اور اس کے بعد کی مداخلتوں میں نئی ڈیجیٹل ٹکنالوجیوں اور ان کی تبدیلیوں کی اہمیت پر زور دیا جس سے موجودہ ٹیلنٹ کو دوبارہ ہنر مند بنانے اور انھیں ہنر مند بنانے میں مدد ملتی ہے۔ انھوں نے بتایا کہ ڈگریوں اور کورسز کو باہمی طور پر تسلیم کرنے سے دونوں اطراف میں مشترکہ مہارت کی ترقی ممکن ہوگی۔ انھوں نے یہ بھی مشورہ دیا کہ باہمی حساسیت کی بنیاد پر گہری تفہیم حاصل کرنے کے لیے، ورکنگ گروپوں کو وقتاً فوقتاً مشغول ہونے کی ضرورت ہے اور واضح اور قابل شناخت ترسیل کی طرف بڑھنے کے لیے ہنر مندی اور ٹیلنٹ، سیمی کنڈکٹر ایکو سسٹم وغیرہ کے لیے الگ الگ ٹریک کی نشاندہی کرنے کی ضرورت ہے۔